rlitschk/wikidir huggingface dataset:
Mit Labialisierig oder Rùndig meint mer in de Sproochwüsseschaft verschiidni Sache. Die hen gmeinsam, dass es debi ùm d Rùndig vo de Lippe goot, also dass d Lippe bi de Ussprooch vùmene Luut e rùndi Form aanämme. Mit Labialisierig als Sekundärartikulation meint mer, dass bimene Konsonant d Lippe grùndet sin, aber de Hauptartikulationsort neume andersch isch, zum Byspil imene Wort wie „guet“, wo s /g/ e labialisierts [g̊ʷ] isch. Mit Rùndig meint mer in de Foneetik meischt, wie d Lippe bi de Ussprooch vùmene Vokal grùndet oder gspreizt sin, also zum Byspil de Ùnterschid zwüsche eme „e“ ùn eme „ö“. Mit em Luutwandel Labialisierig meint mer, dass en Vokal, wo friener ohni Lipperùndig ussgsproche worde isch, sich mit de Zyt eso verändret het, dass mer en hüt mit grùndete Lippe usspricht. Zum Byspil im Senslerdütsche „i gǜbe“ für ‚i gibe‘.
Ilanz (rätoromanisch Glion) isch de Name vo däne geografischen Objekt: Ilanz, de dütsch Name vom historische Städtli Ilanz/Glion (Stadt) i da Region Surselva, Kanton Graubünda, Schwiz Ilanz/Glion, a politeschi Gmaind, wos sit 2014 i da Region Surselva git Historisch gits folgendi geografischen Objekt: Ilanz GR, a politeschi Gmaind, wos vo 1978 bis 2013 im Bündnerland gee hät Kreis Ilanz, en ehemoliga Chrais, wos bis 2015 im ehemoliga Bezirk Surselva gee hät
Mit eme alveolare Konsonant (vùm latiinische alveolus ‚chlyne Hohlruum‘) meint mer in de Foneetik en Artikulationsort. Mer meint demit die Konsonante, wo mit de Zùng ùn em Alveolarfortsatz bildet werde. Des isch de ooberi Zaandamm, wo d Wùrzle vo de oobere Schnydzään sin. Bi de alveolare Luut git es meereri Ùnterkategorie. Di wichtigscht Ùnterscheidig isch zwüsche alveolare Luut, wo mit de Zùngespitz bildet werde (mer sait dänne Luut „apikal“) ùn Luut, wo mit em Zùngerùgge bildet werde (däm sait mer „laminal“). In de Sprooche vo de Wält wird aber relativ sälte zwüsche apikale alveolare Luut ùn laminale alveolare Luut ùnterschide (des heisst: di meischte Sprooche hen entweder di eine oder di andre, nit beidi glychzytig). Wäge däm git es im Internationale foneetische Alfabet nùmme generelli Zeiche für alveolari Luut. Mit verschiidne Sùnderzeiche chammer de Ùnterschid einewäg kennzeichne, wänn des nöötig isch. Im Baskische git es zum Byspil ein alveolare Frikativ, wo mit de Zùngespitz bildet wird ([s̺] 
 gschriibe) ùn eine, wo mit em Zùngerùgge bildet wird ([s̻] <z> gschriibe). Die Luut sin im Baskische au verschiidni Foneem, wiemmer in Wörter wie su ‚Füür‘ ùn zu ‚du‘ gseet. In de alemannische Dialäkt chömme siibe bis acht alveolari Luut vor, je
De Eurykratidas oder Eurykrates II. (altgriech. Εὐρυκρατίδας) isch e König vo Sparta gsii usem Gschlecht vo de Agiade. De Eurykratidas isch de Soo vom Anaxandros und vo de Leandris. Si Soo isch de Leon gsii. Er hett im Chrieg gege Tegea schweeri Niderlaage erlitte. Herodot: Historie, 7.204 Pausanias: Raise z Griecheland 3.3.5 Plutarch, Apophthegmata laconica.
De Leon (altgriech. Λέων) isch e König vo Sparta gsii usem Gschlecht vo de Agiade. De Leon isch de Soo vom Eurykratidas und de Vatter vom Anaxandridas gsii. Er hett wie siin Vatter im Chrieg gege Tegea schweeri Niderlaage erlitte. Herodot: Historie 1.65; 5.39; 7.204 Pausanias: Raise z Griecheland 3.3.5; 3.3.9
Naupaktos isch e griechischi Hafestadt am Korinthische Golf. Naupaktos litt bim Weste vom Korinthische Golf a de Noordchüste i de Ozolische Lokris, öppe nüü Kilometer östlich vo de Meerengi vo Rhion. De chlii guet gschützti Natuurhafe litt strategisch günstig, wa d Gschicht vo de Stadt zimmli prägt hett. Im Hinderland hets fruchtbari Ebine, wo d Stadt mit Chorn und Oliive versorget. I de Antiki hend d Wälder vo de nööchglegne Berge s Holz för de Schiffbau botte. Naupaktos isch noch de griechische Mythologii de Uusgangspunkt vo de Haicheer vo de Heraklide i d Peloponnes gsii. Do hend d Heraklide und Dorer nämmli d Schiff baut, um uf d Peloponnes z choo, und noch dem Eraignis sai de Hafe binamst wore. Debii isch de Heraklid Aristodemos vom Strool troffe wore. Naupaktos isch i de Antiki e wichtige Hafe gsii. Er hett zo de Ozolische Lokris ghört. Abem 6. Joorhundert v. Chr. hend sich immer mee Zuewanderer niderloo. Ane 455 v. Chr. hend d Athener d Stat eroberet und denn a de Messenier, wo nochem Heloteuufstand us de Peloponnes vertribe wore sind, erlobt, sich do z niderloo. D Messenier hend en aignigi und starchi Gruppe z Naupktos bildet, wo d Athener im
De Federbach isch e lange Bach in Nordbaade, zwische Karlsruhe un Rastatt. D'Bach isch 41 km long un fließt durch folgende Ort: Muggene, Rastatter Grenz zu Etje, Etje, Bietje, Durmesche, Rheinstetten und mündet dann in de Rhein. De Bach isch ca. 5-6 m breit un en Meter tief. D'Federbach isch en Unikum. Sie macht ebbes wo kei andere Fluss macht. Er fließt zwar parallel zum Rhein aber nit von Süd nach Nord, sondern zwische Malsch und Muggesturm genau umgekehrt, nämli vo Nord nach Süd. Bis er widder en Boge macht un bi Knielinge in d'Alb fließt.
De Latychidas oder Leotychidas (altgriech. dorisch: Λατυχίδας, Lātychidās; ionisch: Λεωτυχίδας, Leōtychidās) isch e König vo Sparta gsii usem Gschlecht vo de Eurypontide. Er isch ane 491 v. Chr. noch de Absetzig vom Damaratos König wore. Sii Mitregent usem Huus vo de Agiade isch de Leonidas I. gsii. De Latychidas isch de Soo vom Menares gsii. I de Perserchrieg hett er di griechischi Flotte i de Schlacht bi Mykale ane 479 v. Chr. siigriich gfüert. Ane 476 v. Chr. isch er uf Thessalie um gege di perserfründliche Aleuade aztrete, isch aber zruggchert und dromm wege Bistechig agchlagt wore. Er isch wege ane 469 v. Chr. dem uf Tegea gfloche, woner gstorben isch. Sii Noofolger isch siin Enkel Archidamos II. wore. Herodot: 6.65-73; 85-87 Karl-Wilhelm Welwei: Leotychidas. In: Der Neue Pauly (DNP). Band 7, Metzler, Stuttgart 1999, ISBN 3-476-01477-0, Sp. 69–70.
De Archidamos II. (altgriech. Ἀρχίδαμος) isch e König vo Sparta gsii usem Gschlecht vo de Eurypontide. Er isch ane 469 v. Chr. noch de Flucht vo siim Groossvatter Latychidas II. König wore. De Archidamos isch de Soo Zeuxidamos und de Vatter vo de Kyniska, wo as ersti Frau i de Olympische Spilli gwunne hett. Sini Söö sind de Agis II. und de Agasilas II. gsii. Nochem groosse Erdbebe ane 464 v. Chr., wo d Stadt Sparta völlig zerstört hett, hett er en Aagriff vo de Helote uf d Stadt schnell chöne abwende. De Heloteuufstand hett aber z Messenie zee Joor lang duuret und het mit de Vertriibig vo de Messenier us de Peloponnes gendet. Ane 431 v. Chr. isch de Peloponnesischii Chrieg uusbroche. Er isch ab denn jedes Joor, ussert im Pestjoor 429 v. Chr., miteme Landheer i d Attika iigfalle. Er isch 427 v. Chr. gstorbe und sii Noofolger isch sii Soo Agis II. wore.
Peter Bürger isch de Name vo däne Persone: Peter Bürger (Bildhauer) (1880–1955), en tütsche Bildhauer Peter Bürger (Literaturwissenschaftler) (* 1936), en tütsche Literaturwüsseschaftler Peter Bürger (Publizist) (* 1961), en tütsche Publizist und Mundartforscher
Etje isch e Gmai im Landkrais Raschdi z Bade-Wirttebärg. D Gmai het 5119 Iiwohner (Stand: 31. Dezember 2022). Me kännt Etje vor allem durich s 100 Johr alt Freiliechttheater, wu all Johr au Inwohner vun Etje as Laieschauspiler mitmache. Etje lit am Federbach in dr Owerrhineweni rund fimf Kilometer nerdlich vun Raschti. Usserdem hat Etje en Dail vum Hardtwald, aber nur e bitzele im Oschte. Dr Bann bsteht us 53,8 % Landwirtschaftsflechi, 22,3 % Wald, 20,8 % Sidlungsflechi un 3,1 % sunschtiger Flechi. D Nochbergmaine vun Etje sin Bietje un Steimure. Zue Etje ghere kaine wittere Ortsdail. Etje isch zum erschte Mol gnännt worre anne 788. Etje het mit dr Stadt Raschti un dr Gmaine Iffeze, Muggesturm un Steimure e Verwaltungsgmainschaft veriibart. Burgermaischter: 1945–1955: Eugen Reuter 1955–1967: Maximilian Nassall 1968–1975: Stefan Becker 1976–2013: Werner Happold sit 2013: Frank Kiefer Kirch St.-Michael, no Blän vum Friedrich Weinbrenner baut un 1831 gweiht. Kirch St. Michael Roothuus Dr Dialäkt vun Etje ghert zum Owerrhinalemannisch. Im Dialäkt vun Etje sin mhd. ie, üe un uo monophthongiert, d. h. mer sait Bruuder statt 'Brueder' un miid statt 'mied'. Die B 36 umgit s Derfl im Oschte, drzue verlauft d Autobahn A 5 iber dr Bann
Periöke (altgriech. περίοικοι; períoikoi „Umwoner“) isch i de griechische Antiki d Bizaichnig vo de Biwoner vo Stedt gsii, wo vonere gröössere Stadt abhängig gsii sind, wie z. B. Elis oder Sparta, aber nöd di gliiche Recht ghaa hend. För Sparta sind 22 Periökestedt bikannt, di maiste sind z Lakonie glege, fööf z Messenie, nämmli Aithaia, Asine, Aulon, Kardamyle und Thouria. Kulturell und sproochlich sind si vo de Spartaner nöd verschide gsii. Historisch sind d Periöke Stedt gsii, wo vo Sparta im Lauf vo de Gschicht underworffe wore sind. D Periökestedt sind vo Sparta abghängig gsii, hend aber eri Stadt autonom verwaltet. Si sind verpflichtet gsii, as Hoplite im spartanische Heer z diene. Si hend z Sparta kai Waalrecht ghaa und hend sich nöd i öffetlichi Ämter tööre wääle loo und si hend onöd z Sparta wone tööre. D Periöke hend de Handel und s Handwerch i de Hend ghaa und as Chüstebiwooner o d Fisccherai, im Gegesatz vo de Spartiate, wo s Land verwaltet hend und de underdruckte Helote wo s Land bibaut hend. I de antike Literatur tretet d Periöke nume selte in Erschiinig. Ane 464 v. Chr. hend sich nochem groosse Erdbebe vo Sparta di messenische Periökestedt Thouria
De Messenischi Golf noigriech. Μεσσηνιακός κόλπος, Messiniakós kólpos Zwiebelfisch 39C-Μ-Grek 3B5-ε-Grek 3C3-σ-Grek 3C3-σ-Grek 3B7-η-Grek 3BD-ν-Grek 3B9-ι-Grek 3B1-α-Grek 3BA-κ-Grek 3CC-ό-Grek 3C2-ς-Grek 20 3BA-κ-Grek 3CC-ό-Grek 3BB-λ-Grek 3C0-π-Grek 3BF-ο-Grek 3C2-ς-Grek 2C 20 27 27 4D-M-Latn 65-e-Latn 73-s-Latn 73-s-Latn 69-i-Latn 6E-n-Latn 69-i-Latn 61-a-Latn 6B-k-Latn F3-ó-Latn 73-s-Latn 20 6B-k-Latn F3-ó-Latn 6C-l-Latn 70-p-Latn 6F-o-Latn 73-s-Latn 27 27 isch de westlichi vo de zwee Gölf im Süüde vo de Peloponnes. Er isch e Tail vom Ionische Meer. Im Weste werd er vo de Messenische Halbinsle vom Ionische Meer trennt, im Ooste dör d Mani vom Lakonische Golf. Er werd vo de Vorpirg Akritas im Weste und Tainaron im Oste bigrenzt. De wichtigst Fluss, wo in Golf mündet, isch de Pamisos, anderi sind de Aris und de Nedon. Di drai Flüss chömed usem Taygetos. Im Golf gits kai groossi Insle, im Südweste vorem Kap Akritas litt aber Venetikó. De Nordtail vom Golf isch flach und vor de Trochelegig i de Noizitt Marsch gsii. Gueti Natuurhäfe sind im Weste de vo Koroni, bi Petalidi und uf de Mani bi Kitries, Kardamli und Itilo. Di gröössti Stadt am Messenische Golf isch Kalamata im Nordoste, anderi gröösseri Ortschafte sind Koroni im Weste und Kardamili uf de Mani.
De Lakonischi Golf (noigriech. Λακωνικός Κόλπος, Lakonikós kólpos) isch de östlich vo de zwee Gölf im Süüde vo de Peloponnes. Im Weste trennt d Mani en vom Messenische Golf ab, im Ooste d Parnonhalbinsle vo de Ägäis. Er werd vo de Vorpirg Tainaron im Weste und Malea im Oste bigrenzt. Im Süüdooste litt d Insle Elafonisi, vor Gythion d Insle Kranai und im Norde di drai chliine Trinisa. De grööst Fluss wo in Lakonische Goilf mündet isch de Eurotas. Di grööste Stedt sind Gythion und Neapolis.
S Ionische Meer (noigriech. Ιόνιο Πέλαγος, Iónio Pélagos Zwiebelfisch 399-Ι-Grek 3CC-ό-Grek 3BD-ν-Grek 3B9-ι-Grek 3BF-ο-Grek 20 3A0-Π-Grek 3AD-έ-Grek 3BB-λ-Grek 3B1-α-Grek 3B3-γ-Grek 3BF-ο-Grek 3C2-ς-Grek 2C 20 27 27 49-I-Latn F3-ó-Latn 6E-n-Latn 69-i-Latn 6F-o-Latn 20 50-P-Latn E9-é-Latn 6C-l-Latn 61-a-Latn 67-g-Latn 6F-o-Latn 73-s-Latn 27 27, italienisch Mar Ionio, albanisch Deti Jon) isch e Tailmeer vom Mittelmeer. S grenzt im Weste a Italie, mit Nordoste a Albanie und im Ooste a Griecheland. Im Ionische Meer litt s Kalypsotüüff, wo de tüüfsti Punkt vom ganze Mittelmeer isch. S Ionische Meer grenzt im Norde a d Adria. Im Süüde grenzts as Libysche Meer, wobii d Grenze verschide definert wered. Traditionell wer d Grenzlini zwöschet em südöstliche Spitz vo Sizilie, em Capo Passero, und em nordwestliche Spitz vo Kreta zoge, und vo dai as Vorpirg Malea, wo de südöstlichi Spitz vo de Peloponnes isch, so ass s Ionische Meer im Südoste a d Ägäis grenzt. Di moderneri Grenzlini werd vom Capo Passero zom Vorpirg Tenaro am mittlere Süüdspitz vo de Mani zoge, so ass de Lakonischi Golf nöd zom Ionische, sondern zom Libysche Meer ghört. Mitem Tyrrhenische Meer isches mit de Strooss vo Messina verbunde. D Meerengi vo Rhion verbindet s Ionische Meer mitem Korinthische Golf, wone Sittearm
S Kalypsotüüf (noigriech. Φρέαρ των Οινουσσών; Fréar ton Oinusson „Brunne vo de Oinusse-Insle“ Zwiebelfisch 3A6-Φ-Grek 3C1-ρ-Grek 3AD-έ-Grek 3B1-α-Grek 3C1-ρ-Grek 20 3C4-τ-Grek 3C9-ω-Grek 3BD-ν-Grek 20 39F-Ο-Grek 3B9-ι-Grek 3BD-ν-Grek 3BF-ο-Grek 3C5-υ-Grek 3C3-σ-Grek 3C3-σ-Grek 3CE-ώ-Grek 3BD-ν-Grek 3B 20 27 27 46-F-Latn 72-r-Latn E9-é-Latn 61-a-Latn 72-r-Latn 20 74-t-Latn 6F-o-Latn 6E-n-Latn 20 4F-O-Latn 69-i-Latn 6E-n-Latn 75-u-Latn 73-s-Latn 73-s-Latn 6F-o-Latn 6E-n-Latn 27 27 20 201E 42-B-Latn 72-r-Latn 75-u-Latn 6E-n-Latn 6E-n-Latn 65-e-Latn 20 76-v-Latn 6F-o-Latn 20 64-d-Latn 65-e-Latn 20 4F-O-Latn 69-i-Latn 6E-n-Latn 75-u-Latn 73-s-Latn 73-s-Latn 65-e-Latn 2D 49-I-Latn 6E-n-Latn 73-s-Latn 6C-l-Latn 65-e-Latn 201C) isch di tüüfsti Stell vom Mittelmeer und litt 5267 Meeter underem Meerspiegel. S litt im Ionische Meer südwestlich vo de Peloponnes, guet 58 Kilometer süüdööstlich vo Methoni. D Kalypso isch i de griechische Mythologii de Name vo verschidnige wiibliche Meerwese. 36.56666721.133333-5121Koordinate: 36° 34′ 0″ N, 21° 8′ 0″ O
Dr Manfred Renn (* 1948 z Stiefehoofe im Weschtallgai) isch an ditscher Schbroochwisseschafdler us em alemannische Ruum, wo sich vor allem mit de Dialäkt im Allgai und de Mundarta vo de Regioona Ougschburg und Oberbaiern bschäfdigd. Promowiirt hod er 1992 a der Uniwersidääd Ougschburg mid siiner Arbat Die Mundart im Raum Augsburg. Untersuchungen zum Dialekt und zum Dialektwandel im Spannungsfeld großstädtisch-ländlicher und alemannisch-bairischer Gegensätze. Dr Manfred Renn hot sid 1984 a der Uniwersidääd Ougschburg am Projäkd Sprachatlas von Bayerisch-Schwaben (SBS) gschaffed, weeles im Johr 2005 mit insgsamd 15 Bänd vollschdändig veröffendlichd worre isch. Für des Underneame hod dr Manfred Renn fiif Johr lang Dialäkterheebunga im nerdliche Allgai, weschdliche Oberbaiern und im Ruum Ougschburg-Schdoudegebiit duurgfiert. Widderhin hod er fiir Johr lang ou d Ufnaame-Arbat vo ondere Schprochaddlas-Projäkd für Baiern koordiniirt, und hot bis in s Johr 2005 ije, ou farbige und kommendiirde Karta für an baiernwiite Kompakt-Band names Kleiner Bayerischer Sprachatlas (KBSA) erschdelld. Bis vor kurzem hod dr Manfred Renn an ma Kompakt-Band Kleiner Sprachatlas von Bayerisch-Schwaben (KSBS) für Boirisch-Schwaabe und die aagrenzend Geegend in Oberbaiern gschaffed, weeler im Geegesaz zum SBS es gonze Allgai mitiibeziet. Erschiine isch der Band im Novämber 2007 bim Augschburger Wißner-Verlag. Das Allgäuer Dialektbuch (mit Hörproben-CD)
Lurcy ìsch a frànzeesche Gmein ìm Département Ain ìn dr Region Auvergne-Rhône-Alpes. Sa lit ìn dr Làndschàft Dombes ìn dr Neche vu dr Saône. D Nochbergmeine sìn Montmerle-sur-Saône, Saint-Georges-de-Reneins, Messimy-sur-Saône, Chaleins un Francheleins. Lurcy ìsch zitter dr Reemischa Zitt bewohnt, dr ursprunglig Nàmma vu dr Gmein ìsch Luperciacum gsìì. Mìt dr Zitt ìsch da Nàmma Lurce, Lucieu, Luriceu, Lurcieu, Lurceu (ìn dr Frànkoprovenzàlischa Sproch) un schliaßlig Lurcy worra. Ìm Ort hàt s e Schloss üs em 14. Jh. un d Église Saint-Etienne. Dia Kìrch ìsch ìm 9. Jh. bàuia worra, ìn dr Kàrolìngerzitt. Zèèrscht hàt sa ìn dr Kìrch vu Lyon gheert, speeter ìsch sa unter d Leitung vu dr Àbtei vu Cluny kumma. Commons: Lurcy – Sammlig vo Multimediadateie Liste des maires au 25 avril 2014 (data.gouv.fr) Gschìcht, uf em offiziell Websitt vu dr Gmein Lurcy (fr). Archiviert vom Original am 23. Oktober 2016; abgruefen am 11. Dezember 2016.
De Theras (altgriech. Θήρας) isch i de griechische Mythologi de Eponym vo de Insle Thera (hütt: Santorini). De Theras isch de Soo vom thebanische König Autesion und e Noofaar vom Kadmos. Sii Soo isch de Oiolykos. Sini Schwöster Argeia het de Heraklid Aristodemos ghüroote und wo de gstorben isch, isch de Theras de Vormund vo sinene beede Neffe wore und isch för die de Regent vo Sparta gsii. Er söll z Sparta e Hailigtum för d Athena gstiftet haa. Wo sini Neffe mündig wore sind und as König regiert hend, hett er bischlosse d Insle Thera z bisidle. Er isch mit drai Schiff mit Spartaner und Minyer, wo chorz vorene vo de Insle Lemnos vertribe wore sind und denn uf Lakonie choo sind, loosgseglet. Sii Soo Oiolykos aber hett sich gwaigeret mitzfaare und isch z Sparta blibe. Vom Theras stammed d König vo Thera ab. Herodot: Historie 4.147, 148, 150 Apollonios vo Rhodos: Argonautica 4.1731-1764 Strabon: Geographike 8.3.19 (347) Pausanias: Raise z Griecheland 3.1.7f.; 3.15.6; 7.2.2 Edward Tripp: Reclams Lexikon der Antike Philipp Reclam jun. Stuttgart (1991), 5. Uuflaag. Lemma: Theras, S. 508f.
D Minyer (altgriech. Μινύαι, Minýai) sind en antiks Volch z Griecheland gsii, wo a verschidnige Orte glebt hett und um si hend sich Saage bildet, wo echli verworre sind. De Stammvatter vo de Minyer isch de Minyas gsii und o dem sii Stammbomm isch verworre. Em sterchste verbunde sind d Minyer mit de Stadt Orchomenos, wo im westliche Boiotie glegen isch. Da hett de Biname Minyeios ghaa, ums vom arkadische Orchomenos zunderschaide. D Minyer vo Orchomenos und de binochbuurte Stadt Aspledon sind under de Füerig vom Askalaphos und em Ialmenos mit 30 Schiff in Troianische Chrieg zoge. No i de historische Zitt hend um Orchomenos ume Minyer glebt. Nebet dem Volch um Orchomenos ume, sind ono d Argonaute Minyer gnennt wopre, nochdem si sich uf de Insle Lemnos niderloo hend. Bivoor si uf dere Insle glandet sind, hend d Lemnierinne ali eri Mane umbroocht ghaa. D Argonaute hend denn mit dene Fraue Söö zügt. Wo spööter d Pelasger d Minyer vo de Insle Lemnos vertribe hend, sind die uf Sparta gfloche. Si hend aber grad Chrach öberchoo. En Tail isch denn mitem Theras uf d Insle Thera gfaare. De ander Tail het sich z Triphylie i de westliche Peloponnes niderloo.
De Hyllos (altgriech. Ὕλλος) isch i de griechische Mythologi e Soo vom Herakles. Noch em isch di dorischi Phyle vo de Hylleer binamst. De Hyllos isch de Soo vom Herakles und vo de Deianeira. Er isch mit de Iole verhürootet und de Vatter vom Kleodaios und vo de Euaichme. Er isch nöd identisch mit siim gliichnamige Halbbrüeder Hyllos, wo e Soo vo de Naiade Melite isch. Chorz bevor de Herakles gstorben isch, hett er em Hyllos, wo dozmool no e Bueb gsii isch, bifole, er sölli de Schitterhuuffe aazünde, woner druff bettet woren isch. Und er hett o d Iole uf Ghaiss vo sim Vatter ghüroote. De Hyllos hett den mit sinene Gschwüsterti vorem Eurystheus müese flüche. Si sind denn uf Athen choo und vom Theseus uufgnoo wore. Si hend de im Champf understützt und debii hett de Hyllos de Eurystheus bim Skironische Fels töödt. D Heraklide sind drufabe i d Peloponnes gfalle, aber zruggtribe wore. Wel en Orakel gsait hett, as si erst noch de dritte Frucht Erfolg haa wörid, falled d Heraklide noch drai Sümmer wider i d Peloponnes ii. Debii werd de Hyllos im Champf mitem Echemos töödt. Erst i de dritte Generation under de Söö vom
De Kleodaios (altgriech. Κλεόδαιος) isch i de griechische Mythologi de Soo vom Hyllos und en Enkel vom Herakles. Er isch de Vatter vom Aristomachos und vo de Lanassa. Herodot: Historie 6.52; 7.204; 8.131 Apollodor: Bibliotheke 2.8.2 Pausanias: Raise z Griecheland 2.7.7; 3.15.10 Edward Tripp: Reclams Lexikon der Antike Philipp Reclam jun. Stuttgart (1991), 5. Uuflaag. Lemma: Kleodaios, S. 292f.
Suchoi oder Sukhoi (vo russ. Сухой) isch eis vo de bekanntischte Flogzügentweckligsbüros z Russland, sin Name heds dör de ehemalig Chefkonstrukteur Pawel Ossipowitsch Suchoi becho. Berüemt isches vor allem dör sini Suchoi Su-27 Flogzügfamilie wo em Beriich vo de Wendigkeit bes jetzt ongschlage isch. Suchoi macht vor allem militärischi ond Konschtflog-Flogzüg, im akrobatische Bereich hends met de Su-26, Su-29 ond Su-31 bes etzt 330 Medallie gwonne. Zor Ziit schaffeds met Boeing zäme amene Passagierflogzüg, dr Suchoi RRJ. D'Firma isch starch uf Export agwise, do s'russische Militär kei Gäld hed, imene Interwiuu hed en Offizier mol gseid si chened sech einehalb Flogzüg pro Johr leischte. Dä Satz verdütlicht guet d'Schwierigkeite wos zor Ziit in Russland hend, die wechtigschte Exportländer för Suchoi send China ond Indie. D Suchoi-Kampfjets sind v. a. berüehmt-berüchtigt worde, wo en Su-21 am 1. September 1983 z Nacht mit ere Rakete en Jumbo-Jet von der Korean Airlines, wo im ene militärisch sehr sensible Meeresgebiet zwüsche der Sowjetunion und Japan vom Kurs abgwiche isch, abgschosse het und alli Insasse ums Läbe choo sind. Link zom Suchoi Entweckligsbüro Gondrom-Verlag (Hrsg.): Flugzeug-Katastrophen
De Aristomachos, (griechisch Ἀριστόμαχος) isch i de griechische Mythologi e Heraklid gii. Er isch de Soo vom Kleodaios und de Vatter vom Temenos, em Kresphontes und vom Aristodemos. Er isch, wel er en Orakel faltsch düttet hett i d Peloponnes iigfalle und im Champf umchoo. Erst sini drai Söö hend d Peloponnes chöne underwörffe. Apollodor: Bibliotheke 2.171 Herodot: Historie 6.52 Pausanias: Raise z Griecheland: 2.7.6 Heinrich Wilhelm Stoll: Aristomachos 2. In: Wilhelm Heinrich Roscher (Hrsg.): Ausführliches Lexikon der griechischen und römischen Mythologie. Band 1,1, Leipzig 1886, Sp. 551 (Digitalisat). Fritz Graf: Aristomachos. In: Der Neue Pauly (DNP). Band 1, Metzler, Stuttgart 1996, ISBN 3-476-01471-1, Sp. 1114. Edward Tripp: Reclams Lexikon der Antike Philipp Reclam jun. Stuttgart (1991), 5. Uuflaag. Lemma: Aristomachos, S. 99.
De Aristodemos (altgriech. Ἀριστόδημος) isch e Heraklid gsii, wo i d Peloponnes iigwanderet isch und Sparta öberchoo hett. De Aristodemos isch de Soo vom Aristomachos und de Brüeder vom Temenos und vom Kresphontes. Er hett d Argeia, Töchter vom Autesion, ghüroote und isch de Vatter vo de Zwilling Eurysthenes und Prokles. Öber sii Tood gitts meriri Versione. Nochem Apollodor isch er z Naupaktos vom Strool erschlage wore, wo d Heraklide d Schiff baut hend, demit si i d Peloponnes iifale chönd. De Pausanias hett gschribe, er sai vomene Pfiil vom Apollon töödt wore. D Argeia isch den scho schwanger gsii und hett den Zwilling uf d Welt broocht. Noch de Saag vo de Spartaner hett er zäme mit sinene Brüedere d Peloponnes underworffe und denn Sparta öbercho. De Aristodemos sai chorz noch de Giburt vo de Zwilling chrangg wore und gstorbe. De Theras isch de Vormund vo de unmündige Buebe gsii und hett för die as Regent öber Sparta gherrscht. Apollodor: Bibliotheke 2.8.2f. Pausanias: Raise z Griecheland 3.1.6 Herodot: Historie 6.52 Franz Kiechle: Aristodemos 1. In: Der Kleine Pauly (KlP). Band 1, Stuttgart 1964, Sp. 565. Fritz Graf. In: Der Neue Pauly (DNP). Band 1, Metzler, Stuttgart 1996, ISBN 3-476-01471-1,
D Argeia (altgriech. Ἀργεία) isch i de griechische Mythologi d Stammuetter vo de Könige vo Sparta. D Argeia isch d Töchter vom thebanische König Autesion und d Schwöster vom Theras. Wo ere Vatter wegeme Orakelspruch Thebe verloo hett, isch si mitem Aristodemos verhürootet wore. No wo si schwanger gsii isch, isch de Aristodemos vom Strool töödlich troffe wore. Si hett Zwilling uf d Welt broocht, de Eurysthenes und de Prokles. Di beede sind di erste König vo Sparta wore und vo dene stammed d Agiade und Eurypontide ab. De Theras isch de Vormund vo de unmündige Buebe gsii und het as Regent öber Sparta gwaltet. Herodot: Historie 6.52 Apollodor: Bibliotheke 2.173 Pausanias: Raise z Griecheland 3.1.7; 4.3.4 Fritz Graf. In: Der Neue Pauly (DNP). Band 1, Metzler, Stuttgart 1996, ISBN 3-476-01471-1, Sp. 1059–Argeia. Edward Tripp: Reclams Lexikon der Antike Philipp Reclam jun. Stuttgart (1991), 5. Uuflaag. Lemma: Argeia, S. 73.